MASTER บวก 5% ขานรับงบ Q1 กำไรโต 30%
MASTER บวก 5% ขานรับงบไตรมาส 1/66 กำไรโต 30% ทะลุ 71 ล้านบาท จากช่วงเดียวกันปีก่อน 54 ล้านบาท หลังโกยรายได้ทะลัก 435 ล้าน

MASTER บวก 5% ขานรับงบ Q1/66 กำไรโต 30% ทะลุ 71 ล้าน หลังโกยรายได้ทะลัก 435 ล้าน
16 พ.ค. 2566

ผู้สื่อข่าวรายงานว่า วันนี้(16พ.ค.)บริษัท มาสเตอร์ สไตล์ จำกัด (มหาชน) หรือ MASTER ณ เวลา 11:15 น. อยู่ที่ระดับ 83.25 บาท บวก 3.50 บาท หรือ 4.39% ราคาสูงสุด 84.25 บาท ราคาต่ำสุด 79.25 บาท  ด้วยมูลค่าซื้อขาย 173.25 ล้านบาท

บริษัท มาสเตอร์ สไตล์ จำกัด (มหาชน) หรือ MASTER รายงานผลการดำเนินงานไตรมาส 1 สิ้นสุดวันที่ 31 มีนาคม 2566

โดยกำไรเพิ่มขึ้นเนื่องจากงวดสามเดือนสิ้นสุดวันที่ 31 มีนาคม 2566 บริษัทฯมีรายได้จากการประกอบกิจการโรงพยาบาล 435.79 ล้านบาท เพิ่มขึ้น 198.02 ล้านบาท หรือคิดเป็นอัตราการเติบโตร้อยละ 83.28 จากงวดเดียวกันของปี 2565 โดยรายได้จากการศัลยกรรม เพิ่มขึ้น 149.4 ล้านบาท หรือคิดเป็นอัตราการเติบโตร้อยละ 77.97 จากปี 2565
ซึ่งรายได้เพิ่มขึ้นในทุกหัตถการ ทั้งศัลยกรรม เสริมจมูก ศัลยกรรมยุบโหนกตัดกราม ศัลยกรรมดูดไขมัน ศัลยกรรมหน้าอก ศัลยกรรมยกคิ้วและศัลยกรรมอื่นๆ เนื่องจากบริษัทฯ เพิ่มจำนวนแพทย์และทำกิจกรรมส่งเสริมการขายเพิ่มขึ้น ส่งผลให้มีลูกค้าเข้ามารับบริการเพิ่มขึ้นอย่างก้าว กระโดด เมื่อเทียบกับงวดเดียวกันของปีก่อนหน้า